stanford-oval/wikipedia huggingface dataset:
Kiuas War Anthems
Aiheesta muualla

Kiuas War Anthems Discogsissa. (englanniksi)
Albumi Kiuas War Anthems Encyclopaedia Metallum -sivustolla (englanniksi)
Kiuas
| --- | --- |
Studioalbumit:   The Spirit of Ukko  Reformation  The New Dark Age  Lustdriven 
EP:t:   Winter in June  Kiuas War Anthems  Sailing Ships  Samooja: Pyhiinvaellus 
Singlet:   ”Race with the Falcons”  ”Of Sacrifice, Loss and Reward”
Kirchham

| Kirchham |
| --- | --- |
 vaakuna
 Kirchham
 Koordinaatit: 48°21′N, 13°16′E 
Valtio:  Saksa
Osavaltio:  Baijeri
Hallintopiiri:  Ala-Baijeri
Piirikunta:  Passau
Hallinto:  
 – Pormestari:  Anton Freudenstein
Pinta-ala:  
 – Kokonaispinta-ala:  18,46 km²
Korkeus:  335 m
Väkiluku (31.12.2020):  2 414
 – Väestötiheys:  130,8 as./km²
 
 www.kirchham.de  
Infobox OKVirheellinen NIMI-arvo: 
Kirchham on kunta Passaun piirikunnassa Ala-Baijerissa Saksassa. Se sijaitsee 30 kilometriä Passausta lounaaseen. Kunnan pinta-ala on 18,46 neliökilometriä, sen asukasluku oli vuoden 2020 lopussa 2 414 ja väestötiheys 131 asukasta/km2. Kirchhamin pormestarina on toiminut Anton Freudenstein vuodesta 2008 lähtien.
Paikkakunta on mainittu ensi kerran nimellä "Chirihheim" vuonna 777. Itsenäisenä kuntana se on toiminut vuodesta 1818. Kirchamin asukasluku on kehittynyt viime vuosikymmeninä seuraavasti:
1970: 1 404 asukasta
1987: 1 969 asukasta
2000: 2 313 asukasta
2010: 2 354 asukasta
Aiheesta muualla

Kuvia tai muita tiedostoja aiheesta Kirchham Wikimedia Commonsissa
Kunnan verkkosivut (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Kirchham (Landkreis Passau)
Käännös suomeksi
Puukko-Mackie

Puukko-Mackie ("Die Moritat von Mackie Messer") on Kurt Weillin säveltämä laulu Bertolt Brechtin tekstiin musiikkinäytelmään Die Dreigroschenoper eli Kolmen pennin ooppera. Ooppera sai ensi-iltansa Berliinissä 1928 Theater am Schiffbauerdamm -teatterissa.
Laulun ensimmäinen esittäjä oli näytelmässä Lontoon poliisipäällikön "Tiger" Brownin osaa esittänyt Kurt Gerron. Gerron oli juutalainen ja hänet surmattiin Auschwitzin keskitysleirillä. Kerrotaan, että Gerron lauloi Puukko-Mackieta, kun häntä marssitettiin kohti kaasukammiota.
Laulun ovat suomeksi levyttäneet vuonna 1956 sekä Olavi Virta että Brita Koivunen ja myöhemmin Pelle Miljoona sekä monet muut. Levytetyn tekstin on sanoittanut Saukki, ja myöhemmin on sanat kirjoittanut myös Elvi Sinervo.
Saukin lauluteksti alkaa suomeksi: "Hailla hampaat julmat suuret, niitä piiloon ei se saa, mutta Mackie julman puukon kyllä saattaa piilottaa", alkutekstin sanat alkavat: "Und der Haifisch, der hat Zähne, Und die trägt er im Gesicht. Und Macheath, der hat ein Messer, Doch das Messer sieht man nicht."
Aiheesta muualla

Kurt Gerron laulaa Puukko-Mackien  Youtube.com
Rauman adventtiseurakunta

| Rauman adventtiseurakunta |
| --- | --- |
Suuntautuminen:  seitsemännen päivän adventismi
Kirkkokunta:  Suomen Adventtikirkko
Perustettu:  1910
Pastori:  Aimo Helminen
Pääkirkko:  Kanavakatu 10 26100 Rauma
Aiheesta muualla
Sivusto
Infobox OKNimi-testi OK: 
Rauman adventtiseurakunta on Raumalla toimiva adventtiseurakunta. Seurakunta on perustettu vuonna 1910. Seurakunta kuuluu Suomen Adventtikirkko -kirkkokuntaan. Seurakunnan toimitilat sijaitsevat Rauman keskustassa Kanavakadulla. Seurakunnan pastorina toimii Aimo Helminen.
Pyrintö

Pyrintö tarkoittaa ainakin seuraavia urheilujoukkueita:
Enonkosken Pyrintö
Haapakosken Pyrintö
Iitin Pyrintö
Kauklahden Pyrintö
Kempeleen Pyrintö
Korpilahden Pyrintö
Leppävaaran Pyrintö
Oulun Pyrintö
Pieksämäen Pyrintö
Porin Pyrintö
Posion Pyrintö
Tampereen Pyrintö
Tiutisen Pyrintö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyrintö”, voi hakea sivunnimihaulla, laajalla sivunnimihaulla tai tekstihaulla.
Puukko (täsmennyssivu)

Puukko tarkoittaa seuraavia:
puukko, työkalu
Sukunimi

Antti Filemon Puukko (1875–1954), professori, Vanhan testamentin tutkija
Kristiina Puukko (s. 1976), näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Puukko”, voi hakea sivunnimihaulla, laajalla sivunnimihaulla tai tekstihaulla.
Ranskan vanhat vaakunat

Ranskan kuningaskunnassa ja keisarikunnassa on käytetty yleisesti valtion ja hallitsijan yhteisiä symboleja, vaakunoita. Myös joissain eri tasavaltojen vaiheissa on ollut käytössä vaakunatunnuksia tai niihin verrattavissa olevia muita tunnuskuvioita, mutta yleensä Ranskan tasavalta kokee vaakunat aristokratiaan viittaavaksi taiteeksi, eikä se ole panostanut vaakunataiteeseen.
Ranskalla vanhana valtiona on ollut monia eri symboleja: mehiläinen, Pyhä Ampulli, Or-y-flamme-lippu, Jeanne d'Arc, Marianne, Gallian kukko, trikolori-lippu ja yleensä kuninkuuteen liittyvät regaalit. Kirjoitettuna tunnuksena on usein toiminut motto Liberté, Égalité, Fraternité; Vapaus, Tasa-arvo, Veljeys.
Ranskassa käytettyjä vaakunoita

| Ranskan vaakunat | Käyttö | käyttöaika |
| --- | --- | --- |
|  | Ranskan vanhempi kuninkaallinen vaakuna. | ennen vuotta 1376 |
|  | Ranskan kuningaskunnan uudempi kuninkaallinen vaakuna. | 1376–1589 |
|  | Ranskan kuningaskunnan vaakuna ennen vallankumousta. Liljavaakunaan on liitetty myös Navarran kuningaskunnan vaakuna, sillä Ranskan kuninkaat hallitsivat kuningas Henrik IV:stä lähtien molempia valtioita. | 1589–1789 |
|  | Ranskan keisarikunnan vaakuna Napoleonin hallinnon aikana. Vaakuna esittää kotkaa. | 1804–1814 |
|  | Ranskan restauraation jälkeen Bourbon-kuningashuone sai takaisin valtansa ja palautti liljavaakunan Ranskan tunnukseksi. | 1814–1830 |
|  | Heinäkuun monarkian aikana kuningas Ludvig-Filip käytti perustuslakia kuvaavaa vaakunaa. | 1830–1848 |
|  | Toisen keisarikunnan, Napoleon III:n, aikana kotka palasi jälleen vaakunaan. | 1852–1870 |
|  | Epävirallinen Ranskan kolmannen tasavallan vaakuna, jossa taustalla vitsakimppu ja trikolorit sekä edessä Kunnialegioonan suurristi ja kirjaimet RF ja alapuolella tammenoksat. | 1898–1953 |
|  | Keskellä nykyistä vaakunaa muistuttava kuvio, ympärillä Kunnialegioonan suurristi ja päälle laskostetussa nauhassa tunnuslause Liberté, égalité, fraternité (Vapaus, tasa-arvo, veljeys) | 1905–1953 |
|  | Keskellä nykyistä vaakunaa muistuttava kuvio, ympärillä Kunnialegioonan suurristi ja päälle laskostetussa nauhassa tunnuslause Liberté, égalité, fraternité (Vapaus, tasa-arvo, veljeys) | 1953– |
Ratsumies

Ratsumies, Op. 32 on Aulis Sallisen säveltämä ooppera, joka sai ensi-iltansa Savonlinnan oopperajuhlilla 17. kesäkuuta 1975. Sen libreton on kirjoittanut akateemikko Paavo Haavikko. Teos sävellettiin alun perin Olavinlinnan 500-vuotispäivien kunniaksi järjestettyyn sävellyskilpailuun.
Ratsumies omaperäisyydestään huolimatta liittyy vahvasti suomalaiseen oopperaperinteeseen ja sen kantaesityksen jälkeen siitä povattiin kolmatta kansallisoopperaa Leevi Madetojan Pohjalaisien ja Aarre Merikannon Juhan rinnalle. Myöhemmin Sallisen ja Joonas Kokkosen oopperoita on alettu nimittää karvalakkioopperoiksi. Ratsumies koostuu kolmesta sinfonisesta jaksosta, jotka sisältävät temaattisesti yhtenäisiä aineksia ja orkesterilla on keskeinen osa tarinankerronnassa. Ratsumies ei ole varsinaisesti historiallinen ooppera, vaan se kertoo mitä 500 vuotta sitten olisi saattanut tapahtua. Ooppera on kertomus "miehestä ja naisesta, sodasta, hevosista, naisista, onnesta, kuolemasta".
Aiheesta muualla

Synopsi (Arkistoitu – Internet Archive) (suomeksi)
Kirottu 2

| Kirottu 2> The Conjuring 2 |
| --- | --- |

Ohjaaja:  James Wan
Käsikirjoittaja:   Chad Hayes  Carey W. Hayes  James Wan  David Leslie Johnson 
Tarina:   Chad Hayes  Carey W. Hayes  James Wan 
Tuottaja:   Peter Safran  Rob Cowan 
Säveltäjä:  Joseph Bishara
Kuvaaja:  Don Burgess
Leikkaaja:  Kirk M. Morri
Tuotantosuunnittelija:  Julie Berghoff
Pukusuunnittelija:  Kristin M. Burke
Pääosat:   Vera Farmiga  Patrick Wilson  Frances O’Connor  Madison Wolfe  Simon McBurney  Franka Potente 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  The Safran Company  Atomic Monster Productions 
Levittäjä:  Warner Bros. Pictures
Ensi-ilta:   2016-06-088. kesäkuuta 2016 (Suomi)  2016-06-1010. kesäkuuta 2016 (Yhdysvallat)  
Kesto:  134 minuuttia
Alkuperäiskieli:  englanti
Budjetti:  40 000 000 dollaria
Tuotto:  320 270 008 dollaria
Edeltäjä:  Kirottu
Seuraaja:  Kirottu 3: Paholaisen vallassa
Aiheesta muualla
IMDb 
Elonet
AllMovie
Infobox OKNimi-testi OK: 
Kirottu 2 (engl. The Conjuring 2) on vuonna 2016 ensi-iltansa saanut James Wanin ohjaama kauhuelokuva. Se on jatko-osa vuoden 2013 elokuvalle Kirottu ja Kirottu-universumin kolmas elokuva. Patrick Wilson ja Vera Farmiga palaavat näyttelemään Ed ja Lorraine Warrenia, jotka matkustavat vuonna 1977 Enfieldiin, Lontooseen, jossa poltergeist kummittelee Hogsdonin perheen talossa.
Kirottu 2 sai ensi-iltansa Suomessa 8. kesäkuuta 2016 ja Yhdysvalloissa 10. kesäkuuta 2016. Elokuva sai pääosin positiivisen vastaanoton ja tuotti maailmanlaajuisesti yli 320 miljoonaa dollaria. Spin-off-elokuva Nunna sai ensi-iltansa 7. syyskuuta 2018 ja jatko-osa Kirottu 3: Paholaisen vallassa 4. kesäkuuta 2021.
Juoni

Vuonna 1976 Ed ja Lorraine Warren pitävät luentoa Amityvillessä tapahtuneista murhista ja päättelevät, oliko demonisen olemuksen läsnäolo vastuussa siitä, että Ronald DeFeo Jr. murhasi 13. marraskuuta 1974 oman perheensä, tai Lutzin perheen kokemista kummitteluista. Lorraine näkee kuitenkin näyn, jossa hän näkee tapahtuneet murhat sekä nunnalta näyttävän demonisen olennon. Näky päättyy, kun hän näkee Edin kuolevan pudottuaan terävään puunrunkoon.
Vuoden kuluttua Peggy Hodgson ja hänen neljä lastaan Margaret, Janet, Johnny ja Billy kokevat salaperäisiä ilmiöitä talossaan Lontoossa. Janet kävelee unissaan ja puhuu unissaan tuntemattomalle vihaiselta, vanhalta mieheltä kuulostavalle olennolle, joka väittää omistavansa talon. Peggy ja lapset kokevat paranormaaleja ilmiöitä omin silmin ja pakenevat turvaan naapureidensa luokse. Lehdistön yrittäessä haastatella perhettä, talon entisen omistajan ja siellä kuolleen vanhuksen, Bill Wilkinsin, henki riivaa Janetin. Lopulta tapahtumat päätyvät myös Warrenien tietoon, joilta paikallinen kirkko pyytää apua tutkinnassa. Mutta peläten näyn Edin kuolemasta käyvän toteen, Lorraine pyytää, etteivät he ottaisi tapausta liian vakavasti. Lorraine näkee uuden näyn demonisesta nunnasta, jossa demoni kertoo nimensä ja Lorraine yrittää raapustaa sen Raamattuunsa.
Hogsdonien talolla Warrenit konsultoivat kahta muuta paranormaalien ilmiöiden tutkijaa, Maurice Grossea ja Anita Gregorya tapauksen todenmukaisuudesta. He yrittävät myös kommunikoida Wilkinsin hengen kanssa ja suostutella tämän lopettamaan kummittelemisen. Eräänä yönä Hogsdonit näkevät Janetin riivauksen omin silmin, mutta Gregory uskoo Janetin vain pilailevan ja näyttää todisteena videon, jossa Janet itse aiheutti keittiön sotkun. Tämän vuoksi Edin ja Lorrainen on pakko jättää perhe oman onnensa nojaan, mutta pian he tajuavat Wilkinsin olleen demonisen nunnan käyttämä pelinappula Janetin tuhoamiseksi. Lorraine tajuaa olennon näyttäytyneen näyissä vain yrittääkseen torjua hänen näkijänvoimansa.
Warrenit palaavat Hogsdonien talolle, missä Janet on jälleen kerran riivattu ja muut perheenjäsenet lukittu talon ulkopuolelle. Edin mennessä yksin sisään taloon, salama iskee puuhun, joka kaatuu ja jonka kantoon jää terävä kärki, joka lävisti Edin Lorrainen näyssä. Janet seisoo ikkunan luona, valmiina tekemään itsemurhan. Ed yrittää pelastaa hänet, mutta päätyy itse roikkumaan verhon varaan. Lorraine muistaa viimeinkin, että demonin nimi, jonka hän raapusti Raamattuunsa, on Valak. Hän menee taloon, ja lausuu Valakin nimen karkottaakseen sen. Janet vapautuu riivauksestaan ja Lorraine vetää hänet ja Edin turvaan.
Epilogin tekstien mukaan Peggy eli talossa koko loppuelämänsä kunnes kuoli vuonna 2003 istuessaan samassa tuolissa, jossa Wilkins kuoli. Palattuaan kotiin, Ed vie Billylle kuuluneen zoetroopin hänen ja Lorrainen kokoelmaan Aprilin soittorasian sekä Annabelle-nuken viereen.
Näyttelijät

| 0 | 1 | 2 |
| --- | --- | --- |
|  Vera Farmiga  | … |  Lorraine Warren   |
|  Patrick Wilson  | … |  Ed Warren   |
|  Frances O’Connor  | … |  Peggy Hodgson   |
|  Madison Wolfe  | … |  Janet Hodgson   |
|  Simon McBurney  | … |  Maurice Grosse   |
|  Franka Potente  | … |  Anita Gregory   |
|  Lauren Esposito  | … |  Margaret Hodgson   |
|  Patrick McAuley  | … |  Johnny Hodgson   |
|  Benjamin Haigh  | … |  Billy Hodgson   |
|  Maria Doyle Kennedy  | … |  Peggy Nottingham   |
|  Simon Delaney  | … |  Vic Nottingham   |
|  Shannon Kook  | … |  Drew Thomas   |
|  Sterling Jerins  | … |  Judy Warren   |
|  Abhi Sinha  | … |  Harry Whitmark   |
|  Bob Adrian  | … |  Bill Wilkins   |
|  Robin Atkin Downes  | … |  Bill Wilkinsin ääni   |
|  Bonnie Aarons  | … |  Demoninunna / Valak   |
|  Javier Botet  | … |  Käyrä mies   |
|  Steve Coulter  | … |  isä Gordon   |
Aiheesta muualla

Kirottu 2 Internet Movie Databasessa (englanniksi)
Kevin Wortman

| Kevin Wortman> Henkilötiedot |
| --- | --- |
Syntynyt: 22. helmikuuta 1969 Saugus, MA, Yhdysvallat
Kuollut: 11. huhtikuuta 2018 (49 vuotta) Saugus, MA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  184 cm
Paino:  90 kg
Pelaajaura
Pääsarjaura:  1993–2002
Seurat:  Salt Lake Golden Eagles (IHL) Saint John Flames (AHL) Calgary Flames (NHL) Kansas City Blades (IHL) Fort Wayne Komets (IHL) JyP HT/JYP (SML) Schwenninger Wild Wings (DEL) Moskitos Essen (DEL) Vienna Capitals (EBEL)
NHL-varaus:  168. varaus, 1989 Calgary Flames
Kevin D. Wortman (22. helmikuuta 1969 Saugus, Massachusetts, Yhdysvallat – 11. huhtikuuta 2018) oli yhdysvaltalainen jääkiekkopuolustaja. Hän pelasi kaudella 1993–1994 viisi NHL-ottelua Calgary Flamesissa. Enimmäkseen Wortman pelasi ammattilaisurallaan Pohjois-Amerikassa IHL:n ja AHL:n farmiliigoissa. Neljän niissä vietetyn vuoden jälkeen hän pelasi Euroopassa yhteensä kuusi vuotta Suomessa, Saksassa ja Itävallassa. Wortman laukoi oikealta.
Ura > Seuraura

Wortman pelasi Massachusettsin paikallisia juniorisarjoja Mass-Bay Chiefsin joukkueessa, jonka jälkeen hän kävi vuodet 1987–1991 American International Collegea. Calgary Flames varasi Wortmanin kahdeksannella kierroksella 168. pelaajana NHL:n varaustilaisuudessa 1989. Hän aloitti ammattilaisuransa IHL-joukkue Salt Lake Golden Eaglesissa kaudella 1991–1992, jolloin Wortmanin tulokaskausi liigassa toi 82 runkkosarjaottelussa tehot 12+34=46 ja viidessä playoff-ottelussa yhden maalin. Hän oli runkosarjassa joukkueensa tehokkain puolustaja ja neljänneksi paras pistemies. Wortman sijoittui IHL:n puolustajien pistepörssissä neljänneksi. Hänet palkittiin kauden päätteeksi liigan parhaana yhdysvaltalaissyntyisenä tulokkaana Ken McKenzie Trophylla. Kaudella 1992–1993 Wortman oli Golden Knightsin tehokkain puolustaja ja hän sijoittui IHL:n puolustajien pistepörssissä neljänneksi tehoilla 13+50=63. Wortman valittiin kauden päätteeksi liigan toiseen tähdistökentälliseen.
Wortman debytoi Calgary Flamesin NHL-joukkueessa kaudella 1993–1994, jolloin hän pelasi siellä viisi runkosarjaottelua ilman tehopisteitä. Wortman teki NHL-debyyttinsä 9. marraskuuta 1993 Los Angeles Kingsia vastaan. Hän sai ottelusta teholukeman +2. Wortman pelasi suurimman osan kaudestaan AHL-joukkue Saint John Flamesissa, jonka tehokkain puolustaja hän oli tehoilla 17+32=49. Wortman sijoittui liigan puolustajien pistepörssissä kymmenenneksi.
Elokuussa 1994 Wortman teki vapaana agenttina sopimuksen San Jose Sharksin kanssa. Hän pelasi kauden 1994–1995 kuitenkin kokonaan IHL-joukkue Kansas City Bladesissa, jonka kanssa Wortman eteni aina Turner Cup -finaaleihin saakka. Mestaruuden vei kuitenkin Denver Grizzlies otteluvoitoin 4-0. Kauden 1995–1996 hän vietti Fort Wayne Kometsin IHL-joukkueessa. Wortman oli joukkueen eniten maaleja tehnyt puolustaja 12 osumallaan. Pudotuspeleissä hän oli tehoilla 2+4=6 Kometsin paras syöttäjä ja jakoi sisäisen pistepörssin voiton Shawn Evansin kanssa.
Kaudeksi 1996–1997 Wortman siirtyi SM-liigajoukkue JyP HT:hen, jonka eniten maaleja tehnyt puolustaja hän oli kahdeksalla osumallaan Pekka Poikolaisen kanssa. Wortman jakoi 23 tehopisteellään SM-liigan puolustajien pistepörssin kuudennen sijan Jokereiden Pasi Sormusen kanssa. Kaudella 1997–1998 hän oli JYPin (ent. JyP HT:n) tehokkain puolustaja tehoilla 10+16=26 ja Wortman jakoi joukkueen sisäisen maalipörssin kolmannen sijan Marko Ojasen ja Håkan Åhlundin kanssa. Hän sijoittui SM-liigan puolustajien pistepörssissä seitsemänneksi. Kaudella 1998–1999 Wortman oli tehoilla 13+13=26 JYPin tehokkain puolustaja ja hän jakoi joukkueen sisäisen pistepörssin kolmannen sijan Marko Ojasen kanssa. Wortman oli myös Tommi Turusen ja Veli-Pekka Nutikan ohella ainoa JYPin kolmessa puolivälieräottelussa maalinteossa onnistunut pelaaja.
Wortman siirtyi kaudeksi 1999–2000 Saksan DEL-liigan Schwenninger Wild Wingsiin. Kaudella 2000–2001 hän jatkoi samassa liigassa Moskitos Essenin riveissä. Pelaajauransa viimeisen kauden 2001–2002 Wortman pelasi Itävallan pääsarjan Vienna Capitalsissa, jonka kolmanneksi paras maalintekijä hän oli 13 osumallaan.
Ura > Maajoukkueura

Wortman edusti Yhdysvaltain A-maajoukkuetta USA Cupissa vuonna 1990.
Ranskan viides tasavalta

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Viides tasavalta on Ranskan valtiojärjestys vuoden 1958 perustuslaista lähtien.
Historia

Tultuaan valituksi Ranskan presidentiksi vuonna 1958 Charles de Gaulle aloitti perustuslakiuudistuksen valmistelun. Uusi perustuslaki hyväksyttiin kansanäänestyksellä 28. syyskuuta 1958 ja viidennen tasavallan perustuslaki (ransk. La Constitution de la Cinquième République) sai lainvoiman 5. lokakuuta 1958.
Oleellisin ero viidennen tasavallan ja sitä edeltäneen neljännen tasavallan perustuslaeissa koskee presidentin valtaoikeuksia ja presidentinvaalitapaa. Viidennen tasavallan presidentillä on vahva asema ja hän jakaa vastuun maan politiikan johtamisesta yhdessä pääministerin kanssa (niin sanottu puolipresidentillinen järjestelmä).
Kirokas

| Kirokas |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°48′13″N, 26°59′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Lannoon 
Järvinumero:  14.928.1.003
Mittaustietoja
Pinnankorkeus:  115 m  
Pituus:  380 m  
Leveys:  170 m  
Rantaviiva:  0,991 km  
Pinta-ala:  4,353 ha  
Saaria:  ei saaria 
 fiKirokas 
Kirokas tai Kiroka on Etelä-Savossa Mikkelissä  Heilanmäen lähellä sijaitseva järvi.
Maantietoa

Järvi on 380 metriä pitkä, 170 metriä leveä, ja sen pinta-ala on 4,4 hehtaaria. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Santaranjärven valuma-alueeseen (14.928) se kuuluu. Järven vedenpinnan korkeus on 115 metriä mpy.
Qinghain Hoh Xil

Qinghain Hoh Xil on ylänköalue Qinghain maakunnassa Kiinassa. Se on Unescon maailmanperintöluettelossa vuodesta 2017.
Hoh Xil sijaitsee Tiibetin ylängön koillisnurkassa. Siihen kuuluu vuoristoa ja aroa yli 4500 metrin korkeudella. Vuoden keskilämpötila on pakkasen puolella, alimmillaan lämpötila käy -45 asteessa.
Ankaran ilmaston takia alueella ei ole juuri ihmisasutusta. Niinpä se on säilynyt suojapaikkana 230 eläinlajille, joiden joukossa on harvinainen antilooppilaji chiru, ja noin 210 kasvilajille, joista 72 on kotoperäisiä Tiibetin ylängöllä.
Kirottu (elokuva)

| Kirottu> The Conjuring |
| --- | --- |

Ohjaaja:  James Wan
Käsikirjoittaja:  Chad Hayes Carey Hayes
Tuottaja:  Tony DeRosa-Grund Peter Safran Rob Cowan
Säveltäjä:  Joseph Bishara
Kuvaaja:  John R. Leonetti
Leikkaaja:  Kirk M. Morri
Tuotantosuunnittelija:  Julie Berghoff
Pukusuunnittelija:  Kristin M. Burke
Pääosat:   Vera Farmiga  Patrick Wilson  Ron Livingston  Lili Taylor 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  The Safran Company  Evergreen Media Group 
Levittäjä:  Warner Bros. Pictures
Ensi-ilta:   2013-07-1919. heinäkuuta 2013 (Yhdysvallat)  2013-08-2323. elokuuta 2013 (Suomi)  
Kesto:  112 minuuttia
Alkuperäiskieli:  englanti
Budjetti:  20 000 000 dollaria
Tuotto:  318 000 141 dollaria
Seuraaja:  Kirottu 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kirottu (engl. The Conjuring) on vuonna 2013 ensi-iltansa saanut James Wanin ohjaama kauhuelokuva. Se on Kirottu-universumin ensimmäinen elokuva. Pääosissa ovat Patrick Wilson ja Vera Farmiga, jotka esittävät Ed ja Lorraine Warrenia, paranormaalien ilmiöiden tutkijoita, jotka päätyvät tutkimaan Perronin perheen maalaistalossa Rhode Islandilla tapahtunutta kummittelua vuonna 1971.
Kirottu sai ensi-iltansa Yhdysvalloissa 19. heinäkuuta 2013 ja Suomessa 23. elokuuta 2013. Elokuva sai kriitikoilta positiivisen vastaanoton ja tuotti yli 318 miljoonaa dollaria, mikä teki sitä yhden eniten tuottaneista kauhuelokuvista koskaan. Elokuvan jatko-osa Kirottu 2 tuli ensi-iltaan 10. kesäkuuta 2016. Myös jatko-osa menestyi hyvin. Kolmas elokuva, Kirottu 3: Paholaisen vallassa, sai ensi-iltansa 4. kesäkuuta 2021.
Näyttelijät

| 0 | 1 | 2 |
| --- | --- | --- |
|  Vera Farmiga  | … |  Lorraine Warren   |
|  Patrick Wilson  | … |  Ed Warren   |
|  Lili Taylor  | … |  Carolyn Perron   |
|  Ron Livingston  | … |  Roger Perron   |
|  Shanley Caswell  | … |  Andrea Perron   |
|  Hayley McFarland  | … |  Nancy Perron   |
|  Joey King  | … |  Christine Perron   |
|  Mackenzie Foy  | … |  Cindy Perron   |
|  Kyla Deaver  | … |  April Perron   |
|  Shannon Kook  | … |  Drew   |
|  John Brotherton  | … |  Brad   |
|  Sterling Jerins  | … |  Judy Warren   |
|  Marion Guyot  | … |  Georgiana Moran   |
|  Steve Coulter  | … |  isä Gordon   |
|  Joseph Bishara  | … |  Bathsheba Sherman   |
|  Morganna May  | … |  Debbie   |
|  Amy Tipton  | … |  Camilla   |
|  Zach Pappas  | … |  Rick   |
|  Christof Veillon  | … |  Maurice Theriault   |
|  Lorraine Warren  | … |  nainen yleisössä (cameo)   |
Aiheesta muualla

Virallinen sivusto (englanniksi)
Kirottu Internet Movie Databasessa (englanniksi)
Qingshi gao

Qingshi gao (kiin. 清史稿) on Kiinan Qing-dynastian historiateoksen luonnos, joka julkaistiin vuonna 1928. Sen kirjoittamiseen osallistui yli sata historioitsijaa Kiinan tasavallan hallituksen toimeksiannosta. Luonnoksen laajentaminen ja viimeistely jäi kesken Kiinan sisällissodan takia. Sekä Kiinan kansantasavalta että Kiinan tasavalta ovat vuosien varrella pyrkineet toimittamaan kirjoitustyön loppuun, mutta hanke on eri syistä viivästynyt.
Qingshi gao sisältää 529 osaa, joissa käsitellään muun muassa Qing-dynastian hallitsijoita ja muita huomattavia henkilöitä sekä tähtitieteellisiä ilmiöitä.
Qingyijoki (Anhui)

Qingyijoki Taohuatanissa vuonna 2017.
Qingyijoki (kiin.: 青弋江; pinyin: Qīngyì Jiāng) on yksi Jangtsejoen suurimmista sivujoista.
Joen pituus on 275 kilometriä.